**Szám:** 8/2021. Ö.ü. **Készült:** 5 példányban

**JEGYZŐKÖNYV**

**Készült:** Balatonkenese Város Önkormányzata Képviselő-testületének

**2021. november 25-én 17:00** órai kezdettel megtartott **nyílt** üléséről.

**Az ülés helye:** Balatonkenesei Polgármesteri Hivatal

 Balatonkenese, Béri Balogh Ádám tér 1

**Jelen vannak:** Jurcsó János polgármester

Kocsis Jenő alpolgármester

Tóth Péter alpolgármester

Ambrus Gábor képviselő

Csőszi Róbert képviselő

Kurucz Henrietta képviselő

Szabó Tamás képviselő

**Tanácskozási joggal megjelent:**

dr. Nagy Erzsébet Andrea jegyző

dr. Hajba Csabáné aljegyző

Kovács Péter pénzügyi csoportvezető

Meilinger Hajnalka igazgatási csoportvezető

Vadász Lajos műszaki ügyintéző, vezető

főtanácsos

Szabó Andrea beruházási ügyintéző

**Jegyzőkönyvvezető:** Hermanné Hornyák Diána titkársági ügyintéző

**Jelen vannak továbbá:** A mellékelt jelenléti ív szerint.

**I.**

**NAPIRENDEK ELŐTT:**

**Jurcsó János polgármester:** Köszönti a Képviselő-testületet.

Megállapítja, hogy a 7 fő képviselő közül 7 fő jelen van, így az ülés határozatképes. Az ülést megnyitja. Ezt követően jegyzőkönyv hitelesítőknek Ambrus Gábor képviselőt és Kocsis Jenő alpolgármestert jelöli ki. Kéri, hogy aki egyetért a jegyzőkönyv hitelesítők személyével, kézfelemeléssel, igennel szavazzon.

A Képviselő-testület **7 igen** szavazattal, **0 nem** szavazattal és **0 tartózkodás**sal meghozta a következő határozatot:

**Balatonkenese Város Önkormányzata Képviselő-testületének**

**269/2021. (XI.25.) határozata**

**Jegyzőkönyv hitelesítők megválasztásáról**

Balatonkenese Város Önkormányzatának Képviselő-testülete a **2021. november 25.** napján megtartott **nyílt** ülése jegyzőkönyvének **hitelesítésére Ambrus Gábor képviselőt és Kocsis Jenő alpolgármestert jelöli ki**.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Jurcsó János polgármester:** Aki egyetért a meghívóban szereplő nyílt napirendi pontokkal az felemelt kézzel, igennel szavaz.

A Képviselő-testület **7 igen** szavazattal, **0 nem** szavazattal és **0 tartózkodás**sal meghozta a következő határozatot:

**Balatonkenese Város Önkormányzata Képviselő-testületének**

**270/2021. (XI.25.) határozata**

a Képviselő-testület **2021. november 25.** napi nyílt ülésének **napirendjéről**

**NAPIRENDI PONTOK:**

1. **a helyi adókról szóló önkormányzati rendelet módosítása**

Előadó: Jurcsó János polgármester

1. **Balatonkenese Város Önkormányzatának 2021. évi költségvetési rendelet módosítása**

Előadó: Jurcsó János polgármester

1. **Beszámoló Balatonkenese Város Önkormányzatának 2021. I-III. negyedévi gazdálkodásáról**

Előadó: Jurcsó János polgármester

1. **A Közművelődésről szóló önkormányzati rendelet felülvizsgálata**

Előadó: Jurcsó János polgármester

1. **Szociális kerekasztal létrehozása**

Előadó: Jurcsó János polgármester

1. **Helyi Esélyegyenlőségi Program (HEP) felülvizsgálata**

Előadó: Jurcsó János polgármester

1. **Tájékoztató a Magyar Géniusz Program Ideiglenes Kollégiuma nyílt pályázati felhívás 650131/1 számú altémára – a tájház fejlesztése érdekében – pályázat benyújtásáról**

Előadó: Jurcsó János polgármester

1. **Európai Mobilitási Hét, illetve Autómentes Nap megtartásához kapcsolódó tudás-élmény alapú programok, vetélkedők, versenyek szervezéséhez kapcsolódó pályázattól való elállás megtárgyalása**

Előadó: Jurcsó János polgármester

1. **VP6-19.2.1.-7-2-17 kódszámú, Helyi identitást és közösségi együttműködést segítő fejlesztések támogatása című helyi felhívásra pályázat benyújtása ügyének ismételt megtárgyalása**

Előadó: Jurcsó János polgármester

1. **Belügyminisztérium önkormányzati feladatellátást szolgáló fejlesztések támogatása keretében „Belterületi utak, járdák, hidak felújítása” BMÖFT/6-9/2021. iktatószámú támogatói okirat alapján elnyert támogatással kapcsolatban lefolytatott beszerzési eljárás ügyének megtárgyalása**

Előadó: Jurcsó János polgármester

1. **OTP bankjegykiadó automata áthelyezése**

Előadó: Jurcsó János polgármester

1. **„Szent Orbán” köztéri szobor áthelyezés ügye**

Előadó: Jurcsó János polgármester

1. **Balatonkenese egyes területeit érintő – Balatonkenese, belterületi 784/3, 784/4, 784/5 hrsz-ú ingatlanok – településrendezési eszköz módosítására vonatkozóan, döntés az eljárás megindításáról**

Előadó: Jurcsó János polgármester

1. **Balatonkenese, belterületi 549 hrsz. alatti ingatlant érintő településrendezési eszköz módosítására vonatkozó kérelem megtárgyalása**

Előadó: Jurcsó János polgármester

1. **Balatonkenese, 6049 hrsz. alatti ingatlant és környezetét érintő településrendezési eszköz módosítására vonatkozó kérelem megtárgyalása**

Előadó: Jurcsó János polgármester

1. **Balatonkenese, belterületi 1501/1, 1501/2, 1504/2 hrsz. alatti ingatlanokat érintő településrendezési eszköz módosításának kérelme**

Előadó: Jurcsó János polgármester

1. **Balatonkenese, belterületi 996/2 hrsz. alatti ingatlan térítésmentes önkormányzati tulajdonba vétele**

Előadó: Jurcsó János polgármester

**Jurcsó János polgármester:** A megküldött meghívóbanszereplő zárt ülés keretein belül tárgyalandó napirendi pontok zárt ülésen történő tárgyalása indokolt, mert a napirendi pontok nyilvános tárgyalása az ügyben az Önkormányzat, vagy más érintett üzleti érdekeit sértené. Javasolja a napirendi pontoknak zárt ülés keretén belüli tárgyalását. A zárt ülés elrendeléséről minősített többséggel határozatot kell hozni. Kérdezi képviselőtársait, kinek van hozzáfűznivalója, kérdése?

*Hozzászólás, kérdés nem érkezett.*

**Jurcsó János polgármester:** Felteszi szavazásra a zárt ülésen tárgyalandó napirendi pontok zárt ülésen történő tárgyalását, aki egyetért vele, felemelt kézzel, igennel szavaz.

A Képviselő-testület **7 igen** szavazattal, **0 nem** szavazattal és **0 tartózkodás**sal meghozta a következő határozatot:

**Balatonkenese Város Önkormányzata Képviselő-testületének**

**271/2021. (XI.25.) határozata**

**a napirendi pontok zárt ülésen tárgyalásáról**

**Zárt ülés napirend a 2021. november 25. napi ülésen:**

1. **Elővásárlási joggal kapcsolatos döntés megtárgyalása (2934/7 hrsz., Napfény parkoló 4. és 5. számú pavilon)**

Előadó: Jurcsó János polgármester

1. **Bursa Hungarica Ösztöndíjpályázatra beérkezett pályázatok elbírálása**

Előadó: Jurcsó János polgármester

Balatonkenese Város Önkormányzatának Képviselő-testülete úgy döntött, hogy a meghívóban zárt napirend keretében tárgyalandónapirendi pontokat zárt ülésen tárgyalja,mivel a napirendek nyilvános tárgyalása az Önkormányzat, vagy más érintett üzleti érdekeit sértené.

**Jurcsó János polgármester:** A napirendi pontok tárgyalását megelőzően a lejárt határidejű határozatokkal kapcsolatban szükséges dönteni. Van-e valakinek ezzel kapcsolatban kérdése, hozzászólása?

*Kérdés, hozzászólás nem érkezett.*

**Jurcsó János polgármester:** Aki elfogadja a beszámolót, az felemelt kézzel, igennel szavaz.

A Képviselő-testület **7 igen** szavazattal, **0 nem** szavazattal és **0 tartózkodás**sal meghozta a következő határozatot:

**Balatonkenese Város Önkormányzata Képviselő-testületének**

**272/2021. (XI.25.) határozata**

**Lejárt határidejű határozatok végrehajtásáról és az átruházott hatáskörben hozott döntésekről**

Balatonkenese Város Önkormányzatának Képviselő-testülete megtárgyalta és ***elfogadja*** a 2021. október hónapban hozott, lejárt határidejű határozatok végrehajtásáról szóló, továbbá az átruházott hatáskörben hozott döntésekről szóló beszámolót.

Határidő: azonnal

Felelős: Jurcsó János polgármester

|  |  |  |
| --- | --- | --- |
| **Határozat száma** | **Határozat tárgya** | **Végrehajtás** |
| **237/2021. (X.28.)** | **Balatonkenese Város Önkormányzatának a helyi adókról szóló 25/2010. (XII.15.) önkormányzati rendeletének módosításáról szóló előterjesztés továbbtárgyalásáról** | **A határozatról az érintetteket értesítettük.** |
| **238/2021. (X.28.)** | **Balatonkenese, Öreghegy 6062/6 hrsz. alatti ingatlant érintő** **településrendezési eszköz módosítása kérdésében** | **A határozatról az érintetteket értesítettük.** |
| **239/2021. (X.28.)** | **Balatonkenese Város Önkormányzata és a KŐ-RÉTEG Építőipari és Szolgáltató Kft. között 2018. augusztus 9. napján létrejött településrendezési szerződés módosításáról** | **A határozatról az érintetteket értesítettük, a szükséges intézkedéseket megtettük.** |
| **240/2021. (X.28.)** | **Veszprém-Balaton 2023 Európa Kulturális Fővárosa Pajta program pályázat benyújtásának tudomásul vételéről** | **A határozatról az érintetteket értesítettük.** |
| **241/2021. (X.28.)** | **Kerékpáros turisztikai úthálózat, attrakciók és kapcsolódó szolgáltatások fejlesztése Balatonkenese térségében című, KDOP-2.1.1/D-12-2012-0040 azonosító számú pályázat fenntartásával kapcsolatban** | **A határozatról az érintetteket értesítettük.** |
| **242/2021. (X.28.)** | **Közművelődési Intézmény és Könyvtár Szervezeti és Működési Szabályzatáról** | **A határozatról az érintetteket értesítettük.** |
| **243/2021. (X.28.)** | **Közművelődési Intézmény és Könyvtár Szervezeti és Működési Szabályzatának módosításáról** | **A határozatról az érintetteket értesítettük, a szükséges intézkedéseket megtettük.** |
| **244/2021. (X.28.)** | **Balatonkenese város 2022. évi rendezvénytervéről** | **A Képviselő-testület a rendezvényterv továbbtárgyalásáról döntött.** |
| **245/2021. (X.28.)** | **Közművelődési Intézmény és Könyvtár nyári szezonról szóló beszámolójáról** | **A határozatról a rendezvényszervezőt értesítettük.** |
| **246/2021. (X.28.)** | **Közművelődési Intézmény és Könyvtár** **dolgozói** **munkájának megköszönése** | **A határozatról az érintetteket értesítettük.** |
| **247/2021. (X.28.)** | **Balatonkenese Város Városgondnoksága nyári szezonról szóló beszámolójáról** | **A határozatról az intézményvezetőt értesítettük.** |
| **248/2021. (X.28.)** | **Balatonkenese Város Városgondnoksága dolgozói** **munkájának megköszönése** | **A határozatról az érintetteket értesítettük.** |
| **249/2021. (X.28.)** | **Tourinform Iroda nyári szezonról szóló beszámolójáról** | **A határozatról a megbízott feladatellátót értesítettük.** |
| **250/2021. (X.28.)** | **Tourinform Iroda dolgozói** **munkájának megköszönése** | **A határozatról a megbízott feladatellátót értesítettük.** |
| **251/2021. (X.28.)** | **Polgármesteri Hivatal Műszaki Csoportja nyári szezonról szóló beszámolójáról** | **A határozatról az érintetteket értesítettük.** |
| **252/2021. (X.28.)** | **Polgármesteri Hivatal Műszaki Csoportja dolgozói** **munkájának megköszönése** | **A határozatról az érintetteket értesítettük.** |
| **253/2021. (X.28.)** | **Kippkopp Óvoda és Bölcsőde 2020/2021. nevelési évről szóló beszámolójáról** | **A határozatról az intézményvezetőt értesítettük.** |
| **254/2021. (X.28.)** | **Kippkopp Óvoda és Bölcsőde dolgozói** **munkájának megköszönése** | **A határozatról az érintetteket értesítettük.** |
| **255/2021. (X.28.)** | **Kippkopp Óvoda és Bölcsőde 2021/2022. nevelési évre vonatkozó munkatervéről** | **A határozatról az érintetteket értesítettük.** |
| **256/2021. (X.28.)** | **Balatonkenesei Értéktár Bizottság javaslatával kapcsolatban** | **A határozatról az érintetteket értesítettük.** |
| **257/2021. (X.28.)** | **Kikötő üzemeltetési megállapodás megtárgyalásáról** | **A határozatról az érintetteket értesítettük, a szerződés elkészítése folyamatban van.** |
| **258/2021. (X.28.)** | **Óbíróné Karácsony Ágnes helyettes védőnő 2020. évi beszámolójáról** | **A határozatról a helyettes védőnőt értesítettük.** |
| **259/2021. (X.28.)** | **Óbíróné Karácsony Ágnes** **helyettes védőnő munkájának megköszönése** | **A határozatról a helyettes védőnőt értesítettük.** |
| **260/2021. (X.28.)** | **Birnbauer Mihály használati megosztás iránti kérelme a Balatonkenese belterület 4746 hrsz-ú ingatlan ügyében** | **A határozatról az érintetteket értesítettük, a megállapodás a határozat szerint aláírásra került.** |
| **261/2021. (X.28.)** | **Intézményvezetői pályázat kiírásáról** | **Az intézményvezetői pályázat kiírása megtörtént.** |
| **262/2021. (X.28.)** | **Intézményvezetői pályázatot benyújtók meghallgatására bizottság létrehozásáról** | **A határozatról az érintetteket értesítettük.** |
| **263/2021. (X.28.)** | **Jurcsó János polgármester jutalmának megállapításáról** | **A határozatról az érintetteket tájékoztattuk, a szükséges intézkedések megtörténtek.** |

**Polgármesterre átruházott hatáskörben hozott döntés**

**(2021. október hónapban)**

**Gyermek születésekor** nyújtható települési támogatás **2 fő** részére **120.000.- Ft** összegben került kifizetésre.

**Elhunyt személy** eltemetésének költségeihez való hozzájárulásként nyújtható települési támogatás **1 fő** részére **60.000.- Ft** összegben került kifizetésre.

**Köztemetés** szeptember hónapban nem volt.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**II.**

**Napirendi pontok tárgyalása:**

1. **a helyi adókról szóló önkormányzati rendelet módosítása**

Előadó: Jurcsó János polgármester

**Jurcsó János polgármester:** Felolvassa a bizottságok döntéseit.

***A Szociális Bizottság 2 igen szavazattal, 1 nem szavazattal, 2 tartózkodással nem javasolja elfogadásra a helyi adókról szóló 25/2010. (XII. 15.) rendelet módosításáról szóló rendelet tervezetet.***

***A Kulturális - Oktatási, Ifjúsági- és Sport Bizottság 1 igen szavazattal, 1 nem szavazattal, 1 tartózkodással nem javasolja elfogadásra a helyi adókról szóló 25/2010. (XII. 15.) rendelet módosításáról szóló rendelet tervezetet.***

***A Pénzügyi és Gazdasági Bizottság 3 igen szavazattal, 0 nem szavazattal, 0 tartózkodással egyhangúlag továbbtárgyalásra javasolja a helyi adókról szóló 25/2010. (XII. 15.) rendelet módosításáról szóló rendelet tervezetet.***

**Jurcsó János polgármester:** A Parlament előtt van Varga Mihály pénzügyminiszter 2022. évi adócsomagja, amely tartalma, hogy a korábbi kedvezményezetti kör szűkítésére nincs lehetőség, új adónemeket nem lehet érvényesíteni, valamint a meglévő adónemek esetében sincs emelésre lehetőség. Ennek okán ez a napirendi pont eredeti formájában nem fog szavazásra kerülni. Szeretné elmondani, hogy 2013 óta változatlan Balatonkenese Város adórendelete. Mindenképpen szükség lesz egy revízióra, amely keretében megszülethet az új adórendelet. Ennek kidolgozására 6-8 hónap idő nyílik. Javasolja, hogy vegyék le napirendről a rendelet módosítását. Kérdezi, hogy van-e képviselőtársainak hozzászólása, kérdése?

**Ambrus Gábor képviselő:** Korábban is volt róla szó, hogy megfelelő előkészítést követően, a döntési helyzet megteremtésével szükséges megalkotni a rendeletet, melyhez csapatmunka szükséges. A csapat összetétele tekintetében hivatali dolgozók és a képviselő-testület együttműködésére számít. Fontos egy jól előkészített magyarázható adórendelet elkészítése.

**Szabó Tamás képviselő:** Szeretné elmondani, hogy a bizottsági ülésen nemmel szavazott az adóemelésre. Szeretné felhívni a figyelmet, hogy az adórendelet felülvizsgálata törvényi kötelezettség.

*Hozzászólás, kérdés nem érkezett.*

**Jurcsó János polgármester:** Az adórendelet felülvizsgálata megtörtént.Javasolja, hogy ne módosítson a képviselő-testület a rendeleten. Aki ezzel egyetért, kézfeltartással igennek szavaz.

A Képviselő-testület **7 igen** szavazattal, **0 nem** szavazattal és **0 tartózkodás**sal meghozta a következő határozatot:

**Balatonkenese Város Önkormányzata Képviselő-testületének**

**273/2021. (XI.25.) határozata**

**a helyi adókról szóló önkormányzati rendelet módosításáról**

Balatonkenese Város Önkormányzatának Képviselő-testülete a helyi adókról szóló 25/2010. (XII.15.) önkormányzati rendeletet felülvizsgálta és az önkormányzati rendeletet nem módosítja.

 Határidő: azonnal

 Felelős: Jurcsó János polgármester

 **Jurcsó János polgármester**: A Kormányhivatal már korábban is tájékoztatott bennünket, hogy nincs lehetőség bizonyos díjak, bérleti díj, közterület-használati díj emelésére.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **Balatonkenese Város Önkormányzatának 2021. évi költségvetési rendelet módosítása**

Előadó: Jurcsó János polgármester

**Jurcsó János polgármester:** Felolvassa a bizottságok döntéseit.

***A Szociális Bizottság 5 igen szavazattal, 0 nem szavazattal, 0 tartózkodással egyhangúlag elfogadásra javasolja az Önkormányzat 2021. évi költségvetéséről szóló 1/2021. (III. 11.) önkormányzati rendelet módosításáról szóló rendelet tervezetet.***

***A Kulturális - Oktatási, Ifjúsági- és Sport Bizottság 3 igen szavazattal, 0 nem szavazattal, 0 tartózkodással egyhangúlag elfogadásra javasolja az Önkormányzat 2021. évi költségvetéséről szóló 1/2021. (III. 11.) önkormányzati rendelet módosításáról szóló rendelet tervezetet.***

***A Pénzügyi és Gazdasági Bizottság 3 igen szavazattal, 0 nem szavazattal, 0 tartózkodással egyhangúlag elfogadásra javasolja az Önkormányzat 2021. évi költségvetéséről szóló 1/2021. (III. 11.) önkormányzati rendelet módosításáról szóló rendelet tervezetet.***

**Jurcsó János polgármester:** Kérdezi képviselőtársait, hogy kíván-e valaki hozzászólni? Kovács Péter pénzügyi csoportvezetőt kéri meg, hogy ismertesse előterjesztését.

**Kovács Péter pénzügyi csoportvezető:** Annyit szeretne elmondani, hogy 2 tétel miatt változott az önkormányzatnak a főösszege, az egyik a lakossági ivóvíz és csatorna szolgáltatásra kiírt pályázat, a másik pedig az Államháztartás megelőlegezése miatti összeg. A többi csak a sorok közötti átcsoportosításból adódott.

*További kérdés, hozzászólás nem érkezett.*

**Jurcsó János polgármester:** Felteszi szavazásra a költségvetési rendelet módosítását. Aki ezzel egyetért, az felemelt kézzel, igennel szavaz.

A Képviselő-testület **7 igen** szavazattal, **0 nem** szavazattal és **0 tartózkodás**sal megalkotta

**Balatonkenese Város Önkormányzata Képviselő-testületének**

**11/2021. (XII. 8.) önkormányzati rendeletét**

**az Önkormányzat 2021. évi költségvetéséről szóló**

**1/2021. (III. 11.) önkormányzati rendelet módosításáról**

***(A rendelet teljes szövegét a jegyzőkönyv melléklete tartalmazza.)***

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **Beszámoló Balatonkenese Város Önkormányzatának 2021. I-III. negyedévi gazdálkodásáról**

Előadó: Jurcsó János polgármester

**Jurcsó János polgármester:** Felolvassa a bizottságok döntéseit.

***A Szociális Bizottság 5 igen szavazattal, 0 nem szavazattal, 0 tartózkodással egyhangúlag elfogadásra javasolja Balatonkenese Város Önkormányzatának 2021. I-III. negyedévi gazdálkodásáról szóló beszámolóját.***

***A Kulturális - Oktatási, Ifjúsági- és Sport Bizottság 3 igen szavazattal, 0 nem szavazattal, 0 tartózkodással egyhangúlag elfogadásra javasolja Balatonkenese Város Önkormányzatának 2021. I-III. negyedévi gazdálkodásáról szóló beszámolóját.***

***A Pénzügyi és Gazdasági Bizottság 3 igen szavazattal, 0 nem szavazattal, 0 tartózkodással egyhangúlag elfogadásra javasolja Balatonkenese Város Önkormányzatának 2021. I-III. negyedévi gazdálkodásáról szóló beszámolóját.***

**Jurcsó János polgármester:** Kérdezi, hogy szeretné-e Kovács Péter pénzügyi csoportvezető kiegészíteni valamivel?

**Kovács Péter pénzügyi csoportvezető:** A járványhelyzet ellenére szépen alakult a gazdál-kodás.

**Jurcsó János polgármester:** Szeretné megköszönni mindenkinek a munkáját, aki hozzájárult az eredményes gazdálkodáshoz.

*További hozzászólás, kérdés nem érkezett.*

**Jurcsó János polgármester:** Aki egyetért a 2021. I-III. negyedéves gazdálkodásról szóló beszámoló elfogadásával, az kézfeltartással, igennel szavaz.

A Képviselő-testület **7 igen** szavazattal, **0 nem** szavazattal és **0 tartózkodás**sal meghozta a következő határozatot:

**Balatonkenese Város Önkormányzata Képviselő-testületének**

**274/2021. (XI.25.) határozata**

**Balatonkenese Város Önkormányzatának 2021. I-III. negyedéves gazdálkodásáról**

1. Balatonkenese Város Önkormányzatának Képviselő-testülete Balatonkenese Város Önkormányzatának 2021. I-III. negyedévi beszámolóját elfogadja.
2. A Képviselő-testület felhatalmazza Jurcsó János polgármestert a szükséges intézkedések megtételére.

 Határidő: azonnal

 Felelős: Jurcsó János polgármester

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

1. **A Közművelődésről szóló önkormányzati rendelet felülvizsgálata**

Előadó: Jurcsó János polgármester

**Jurcsó János polgármester:** Felolvassa a bizottságok döntéseit

***A Szociális Bizottság 5 igen szavazattal, 0 nem szavazattal, 0 tartózkodással egyhangúlag elfogadásra javasolja*** ***a közművelődésről szóló rendelet tervezetet.***

***A Kulturális - Oktatási, Ifjúsági- és Sport Bizottság 3 igen szavazattal, 0 nem szavazattal, 0 tartózkodással egyhangúlag elfogadásra javasolja a közművelődésről szóló rendelet tervezetet.***

**Jurcsó János polgármester:** A rendelet felülvizsgálatra került a Kormányhivatal és a Balatonkenesei Polgármesteri Hivatal dolgozói által. Kérdezi képviselőtársait, hogy kíván-e valaki hozzászólni?

 *További hozzászólás, kérdés nem érkezett.*

**Jurcsó János polgármester:** Felteszi szavazásra. Aki egyetért a felülvizsgálattal és a rendelettervezettel, az kézfeltartással, igennel szavaz.

A Képviselő-testület **7 igen** szavazattal, **0 nem** szavazattal és **0 tartózkodás**sal megalkotta

**Balatonkenese Város Önkormányzata Képviselő-testületének**

**12/2021. (XII. 8.) önkormányzati rendeletét**

**a közművelődésről**

***(A rendelet teljes szövegét a jegyzőkönyv melléklete tartalmazza.)***

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **Szociális kerekasztal létrehozása**

Előadó: Jurcsó János polgármester

**Jurcsó János polgármester:** Felolvassa a bizottságok döntéseit.

***A Szociális Bizottság 5 igen szavazattal, 0 nem szavazattal, 0 tartózkodással egyhangúlag elfogadásra javasolja a szociális kerekasztal létrehozásáról szóló határozat-tervezetet.***

***A Kulturális - Oktatási, Ifjúsági- és Sport Bizottság 3 igen szavazattal, 0 nem szavazattal, 0 tartózkodással egyhangúlag elfogadásra javasolja a szociális kerekasztal létrehozásáról szóló határozat-tervezetet.***

**Jurcsó János polgármester:** 2021. június végén a Képviselő-testület kiegészítette az önkormányzati rendeletet a Szociális Kerekasztal létrehozásával és a működésének szabályozásával. A Szociális Kerekasztalt a Képviselő-testület hozza létre. Tagjai a helyi szociális intézmények, egyházak, önkormányzat képviselői, valamint szociális és karitatív tevékenységet végző civil szervezetek képviselői. Kérdezi, hogy szeretné-e valaki kiegészíteni az előterjesztést?

 *További hozzászólás, kérdés nem érkezett.*

**Jurcsó János polgármester:** Aki egyetért a Szociális Kerekasztal létrehozásával, az felemelt kézzel, igennel szavaz.

A Képviselő-testület **7 igen** szavazattal, **0 nem** szavazattal és **0 tartózkodás**sal meghozta a következő határozatot:

**Balatonkenese Város Önkormányzata Képviselő-testületének**

**275/2021. (XI.25.) határozata**

**Szociális Kerekasztal létrehozásáról**

1. Balatonkenese Város Önkormányzatának Képviselő-testülete a helyi szociális, gyermekvédelmi ellátó rendszer közötti információ nyújtására, állampolgárok nagy részét érintő döntések, intézkedések, jogszabálytervezetek véleményezésére Szociális Kerekasztalt hoz létre.
2. Az 1. pontban létrehozott Szociális Kerekasztal tagjai a településen működő szociális és gyermekjóléti intézményt fenntartó képviselői, az egyházak képviselői, az önkormányzati és a szolgáltatásokat biztosító intézmények vezetői, továbbá szociális, karitatív gyermekjóléti feladatokat ellátó civil szervezetek képviselői.
3. A Képviselő-testület a Szervezeti és Működési Szabályzatról szóló 14/2014. (XI. 05.) önkormányzati rendeletének 2. melléklet 3.7. pontja alapján felkéri a Szociális Bizottságot a Szociális Kerekasztal munkájának koordinálására.
4. A Képviselő-testület felkéri Jurcsó János polgármestert, hogy a határozatról az érintetteket értesítse.

Határidő: azonnal és folyamatos

Felelős: Jurcsó János polgármester

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

1. **Helyi Esélyegyenlőségi Program (HEP) felülvizsgálata**

Előadó: Jurcsó János polgármester

**Jurcsó János polgármester:** Felolvassa a Szociális Bizottság döntését.

***A Szociális Bizottság 5 igen szavazattal, 0 nem szavazattal, 0 tartózkodással egyhangúlag elfogadásra javasolja a Helyi Esélyegyenlőségi Program felülvizsgálatáról szóló határozat-tervezetet.***

**Jurcsó János polgármester:** 2019-ben alkotta meg a Képviselő-testület a Helyi Esélyegyenlőségi Programot, melyet kétévente felül kell vizsgálni. Ennek határideje 2021. november 28. Ezt megelőzően HEP fórum került megtartásra elektronikus formában, illetve szakmai vélemények kerültek bekérésre. A javaslatokat a HEP intézkedési tervben rögzítették, melyet a Képviselő-testület tagjai is megkaptak.Van-e valakinek hozzászólása, kérdése?

**Ambrus Gábor képviselő:** Egy téma szót érdemel. A védőnő kérdéskör esetében érdemes elmondani, hogy jelenleg két helyettes védőnő látja el a feladatot, illetve a szülési szabadságát töltő állandó védőnő is jelezte visszatérési szándékát. Szerencsére a kisgyermekes családok száma nő a településen, ami véleménye szerint indokolná a létszámbővítést. Érdemes lenne a 2022. évi költségvetés tervezésekor számolni a védőnők számának emelésével.

**Jurcsó János polgármester:** Kéri Kovács Péter pénzügyi csoportvezetőt, hogy ossza meg a Képviselő-testülettel, hogy milyen pontrendszer alapján működik a védőnői ellátás.

**Kovács Péter pénzügyi csoportvezető:** A finanszírozás tekintetében az OEP 750 pontot finanszíroz a védőnői körzet számára. Ebből Balatonkenese 513 pontot ad, Balatonakarattya 216 pontot, az iskolai körzet pedig 219 pontot tesz hozzá. Egyeztetett az OEP-pel, ahol elmondták, hogy Balatonkenese Város számára 500 pont szükséges, Balatonakarattya pedig községként 300 ponttal kell, hogy rendelkezzen, ha külön szeretnének válni. A körzetet így megosztani nem lehet, ha elengedjük kisebb lesz a körzet, de nem ez lehet a cél.

**Kurucz Henrietta képviselő:** Ha Balatonkenese különválna, akkor jobb lehetne a finanszírozás. Az 500 pont a minimum, de ettől több lehet.

**Ambrus Gábor képviselő:** Ha Kurucz Henrietta képviselő asszony felvetését vizsgáljuk akkor a körzet a balatonkenesei gyermekekre és az iskolára vonatkozna.

**Jurcsó János polgármester:** Szeretne erre január hónapbanvisszatérni.

**Kovács Péter pénzügyi csoportvezető:** Ha meg kívánják osztani a körzetet, azt mindkét település önkormányzatának határozatba kell foglalni.

**Jurcsó János polgármester:** Ha visszatér az állandó védőnő, a két helyettes védőnőre akkor is szükség lesz. Köszöni mindenkinek a munkáját, aki a HEP-pel foglalkozott.

*További hozzászólás, kérdés nem érkezett.*

**Jurcsó János polgármester:** Aki egyetért a Helyi Esélyegyenlőségi Program felülvizsgálatáról szóló határozat-tervezet tartalmával, felemelt kézzel, igennel szavaz.

A Képviselő-testület **7 igen** szavazattal, **0 nem** szavazattal és **0 tartózkodás**sal meghozta a következő határozatot:

**Balatonkenese Város Önkormányzata Képviselő-testületének**

**276/2021. (XI.25.) határozata**

**Helyi Esélyegyenlőségi Program felülvizsgálatáról**

1. Balatonkenese Város Önkormányzatának Képviselő-testülete megállapítja, hogy Balatonkenese Város 2019 – 2024. évekre vonatkozó Helyi Esélyegyenlőségi Program (továbbiakban: HEP) felülvizsgálata céljából meghirdetett online HEP Fórum 2021. november hónapban megvalósult.
2. A Képviselő-testület a HEP módosítását elfogadja azzal, hogy az online HEP Fórum során tett javaslatokkal módosított HEP intézkedési tervet az előterjesztés melléklete szerinti tartalommal elfogadja.
3. A Képviselő-testület felkéri Jurcsó János polgármestert a szükséges intézkedések megtételére.

Határidő: azonnal

Felelős: Jurcsó János polgármester

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **Tájékoztató a Magyar Géniusz Program Ideiglenes Kollégiuma nyílt pályázati felhívás 650131/1 számú altémára – a tájház fejlesztése érdekében – pályázat benyújtásáról**

Előadó: Jurcsó János polgármester

**Jurcsó János polgármester:** Felolvassa a bizottságok döntéseit.

***A Kulturális - Oktatási, Ifjúsági- és Sport Bizottság 3 igen szavazattal, 0 nem szavazattal, 0 tartózkodással egyhangúlag elfogadásra javasolja*** ***a Magyar Géniusz Program Ideiglenes Kollégiuma nyílt pályázati felhívás 650131/1 számú altémára – a tájház fejlesztése érdekében – pályázat benyújtásáról szóló határozat-tervezetet.***

***A Pénzügyi és Gazdasági Bizottság 2 igen szavazattal, 0 nem szavazattal, 0 tartózkodással egyhangúlag elfogadásra javasolja a Magyar Géniusz Program Ideiglenes Kollégiuma nyílt pályázati felhívás 650131/1 számú altémára – a tájház fejlesztése érdekében – pályázat benyújtásáról szóló határozat-tervezetet.***

**Jurcsó János polgármester:** Kérdezi, hogy van-e valakinek hozzászólása az előterjesztéshez?

**Csőszi Róbert képviselő:** Szeretne tájékoztatást kérni, hogy az előterjesztésben például a nádtető esetében, teljes nádcsere lenne? Hogy állnak a tételek össze? Nem tudja, hogy pontosan mi a célja a pályázatnak.

**Jurcsó János polgármester:** A pályázatra Szabó Andrea beruházási ügyintéző talált. A Tájház nádtetejének cseréje nagyon fontos kérdés, többször is foglalkoztunk vele. Már a Városvédő Egyesület segítségével sikerült a Tájház állapotán javítani, de a tető kérdés még mindig aktuális.

A kivitelezés nem volt tökéletes, szedett-vedett módon újították fel. Több pályázati lehetőséget is vizsgáltak, ez tűnt megfelelőnek. Szakembereket is bevontak, így állt össze az anyag.

**Ambrus Gábor képviselő:** A bizottsági ülésen beszéltek már róla, így aki ott volt annak áttekinthetőbb az előterjesztés. A nádtetővel kapcsolatos 8,5 Millió forintos tétel számára is soknak tűnt, de a bizottság ülésén erre rávilágítottak, akik a pályázati anyagot összerakják. Ismeri a nádtetőt, mert ő is ilyen épületet üzemeltet. A szakember szerint a nádtetőt fel lehet újítani akár 3 Millió forintból. A pályázat erről többről szól. Itt a nádtető teljes cseréje megvalósulhat.

**Szabó Andrea beruházási ügyintéző:** Próbált a meglévő problémára megoldást találni. Ez a pályázat nem kimondottan beruházásról szól. Lényege egy állandó kiállítás, amely a mai kor szerint, a település fontos személyisége köré épül. Ők a Tájház vonatkozásában és a Vér házaspár köré kívánnak egy fejlesztést felépíteni.

**Tóth-Renczes Katalin rendezvényszervező:** Ez nem egy infrastruktúra fejlesztési pályázat, hanem több annál. Egy 21. századi technikákat alkalmazó kiállításról szól.

**Szabó Andrea beruházási ügyintéző:** Magánál az infrastrukturális résznél törekedtek arra, hogy a legmagasabb összegű ráfordítással valósulhasson meg a projekt, benne a tetőszerkezet rendbetételével, a fűtés és a vizesblokkok cseréjével.A nádtető cseréje tartalmaz egy 3,5 Millió forintos bontási és elszállítási költséget. Holnapi nap folyamán kapnak választ, hogy egyáltalán benyújtható-e a pályázat.

**Tóth-Renczes Katalin rendezvényszervező:** El kellett juttatni a terveket előminősítésre a Magyar Vidéki Múzeumok Szövetségéhez. Őket a szakmai rész érdekli, a céljuk, hogy új színfolt legyen a múzeumok fejlesztésében.

**Csőszi Róbert képviselő:** Olvasta az anyagot. Nem tudja összerakni, hogy egy új villanykapcsoló például nem rontja-e az épület állagát? Vagy a fűtés esetében a kazán hová kerülhet?

**Tóth-Renczes Katalin rendezvényszervező:** Szeretné elmondani, hogy pályázati forrásból múzeológus, múzeum-pedagógus is foglalkoztatható. Akár elkészülhetne egy leltár, megtörténhetne a digitalizáció is.

**Jurcsó János polgármester:** Van-e esetleg valakinek még kérdése?

**Csőszi Róbert képviselő:** A tetőcseréig kitakarításra kerül a Tájház? Ki kell pakolni?

**Tóth-Renczes Katalin rendezvényszervező:** Először döntés szükséges a pályázat beadhatóságáról.

**Ambrus Gábor képviselő:** A bizottsági ülésen több kérdés felmerült a tételekkel kapcsolatban. Sajnos nagyon gyorsan kell reagálni a szűk határidők miatt. A bizottság mindig kéri, hogy legyen ideje mérlegelni, de itt ebben az esetben megint nem volt alkalom megfelelően rálátni. Persze ezért nem a pályázat összekészítői a felelősek. Szeretné elmondani, hogy ebben az évben a pályázatok menedzsmentjével elégedett.

**Szabó Tamás képviselő:** Köszöni a pályázatba fektetett munkát. Nagyon összeszedett szakmai munkát látott.

*További kérdés, hozzászólás nem érkezett.*

**Jurcsó János polgármester:** Felteszi szavazásra a pályázat benyújtásának tudomásul vételét. Aki egyetért vele, az felemelt kézzel, igennel szavaz.

A Képviselő-testület **7 igen** szavazattal, **0 nem** szavazattal és **0 tartózkodás**sal meghozta a következő határozatot:

**Balatonkenese Város Önkormányzata Képviselő-testületének**

**277/2021. (XI.25.) határozata**

**a Magyar Géniusz Program Ideiglenes Kollégiuma nyílt pályázati**

**felhívás 650131/1 számú altémára – a Tájház fejlesztése érdekében – pályázat benyújtásának tudomásul vételéről**

Balatonkenese Város Önkormányzatának Képviselő-testülete tudomásul veszi, hogy a Magyar Géniusz Program Ideiglenes Kollégiuma nyílt pályázati felhívás 650131/1 számú altémára – a Tájház fejlesztése érdekében – sikeres előminősítés esetén a Közművelődési Intézmény és Könyvtár (8174 Balatonkenese, Kálvin János tér 4.) pályázatot nyújt be.

Határidő: azonnal és folyamatos

Felelős: Jurcsó János polgármester

**\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

1. **Európai Mobilitási Hét, illetve Autómentes Nap megtartásához kapcsolódó tudás-élmény alapú programok, vetélkedők, versenyek szervezéséhez kapcsolódó pályázattól való elállás megtárgyalása**

Előadó: Jurcsó János polgármester

**Jurcsó János polgármester:** Felolvassa a bizottságok döntéseit.

***A Kulturális - Oktatási, Ifjúsági- és Sport Bizottság 3 igen szavazattal, 0 nem szavazattal, 0 tartózkodással egyhangúlag elfogadásra javasolja az Európai Mobilitási Hét, illetve Autómentes Nap megtartásához kapcsolódó tudás-élmény alapú programok, vetélkedők, versenyek szervezéséhez kapcsolódó pályázattól való elállás benyújtásáról szóló határozat-tervezetet.***

***A Pénzügyi és Gazdasági Bizottság 2 igen szavazattal, 0 nem szavazattal, 0 tartózkodással egyhangúlag elfogadásra javasolja az Európai Mobilitási Hét, illetve Autómentes Nap megtartásához kapcsolódó tudás-élmény alapú programok, vetélkedők, versenyek szervezéséhez kapcsolódó pályázattól való elállás benyújtásáról szóló határozat-tervezetet.***

**Jurcsó János polgármester:** Rövid az idő a pályázatok beadására. Jelen esetben két héttel az eseménysor határideje után született meg az eredmény. Mobilitási héten voltak ingyenes programok, olyan programot, amivel pályáztak nem tettek bele, elálltak a pályázattól. Van-e valakinek kérdése, hozzáfűznivalója?

**Ambrus Gábor képviselő:** 500.000 forintról van szó. Nehéz pénzügyileg értékelni. Sok település már nem is pályázik ilyen jellegű pályázatra.

 *Hozzászólás, kérdés nem érkezett.*

**Jurcsó János polgármester:** Felteszi szavazásra a pályázattól való elállást. Aki az elfogadás mellett dönt, az kézfeltartással, igennel szavaz.

A Képviselő-testület **7 igen** szavazattal, **0 nem** szavazattal és **0 tartózkodás**sal meghozta a következő határozatot:

**Balatonkenese Város Önkormányzata Képviselő-testületének**

**278/2021. (XI.25.) határozata**

**az Európai Mobilitási Hét, illetve Autómentes Nap megtartásához kapcsolódó tudás-élmény alapú programok, vetélkedők, versenyek szervezéséhez kapcsolódó pályázattól való elállás benyújtásáról**

1. Balatonkenese Város Önkormányzatának Képviselő-testülete megállapítja, hogy az Innovációs és Technológiai Minisztérium képviseletében eljáró IFKA Iparfejlesztési Közhasznú Nonprofit Korlátolt Felelősségű Társaság által AMN/2021/0177 azonosító számon regisztrált egyedi támogatási kérelme alapján kiállított Támogatói Okirat 5.2. pontja alapján a feladatok megvalósítása a Kedvezményezettnek fel nem róható okból meghiúsult, ezért a még igénybe nem vett 500 000 Ft, azaz ötszázezer forint támogatásról lemond.
2. A Képviselő-testület felhatalmazza Jurcsó János polgármestert a szükséges intézkedések megtételére, és megbízza, hogy a határozatról a Támogatót értesítse.

Határidő: azonnal és folyamatos

Felelős: Jurcsó János polgármester

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **VP6-19.2.1.-7-2-17 kódszámú, Helyi identitást és közösségi együttműködést segítő fejlesztések támogatása című helyi felhívásra pályázat benyújtása ügyének ismételt megtárgyalása**

Előadó: Jurcsó János polgármester

**Jurcsó János polgármester:** Felolvassa a bizottságok döntéseit.

***A Szociális Bizottság 5 igen szavazattal, 0 nem szavazattal, 0 tartózkodással egyhangúlag elfogadásra javasolja*** ***a VP6-19.2.1.-7-2-17 kódszámú, Helyi identitást és közösségi együttműködést segítő fejlesztések támogatása című helyi felhívásra benyújtott pályázat kapcsán a B. projekt javaslat határozat-tervezetét.***

***A Kulturális - Oktatási, Ifjúsági- és Sport Bizottság 3 igen szavazattal, 0 nem szavazattal, 0 tartózkodással egyhangúlag elfogadásra javasolja a VP6-19.2.1.-7-2-17 kódszámú, Helyi identitást és közösségi együttműködést segítő fejlesztések támogatása című helyi felhívásra benyújtott pályázat kapcsán a B. projekt javaslat határozat-tervezetét.***

***A Pénzügyi és Gazdasági Bizottság 3 igen szavazattal, 0 nem szavazattal, 0 tartózkodással egyhangúlag elfogadásra javasolja a VP6-19.2.1.-7-2-17 kódszámú, Helyi identitást és közösségi együttműködést segítő fejlesztések támogatása című helyi felhívásra benyújtott pályázat kapcsán a B. projekt javaslat határozat-tervezetét.***

**Jurcsó János polgármester:** A Leader pályázatról van szó.Van-e valakinek kérdése, hozzászólása?

*További kérdés, hozzászólás nem érkezett.*

**Csőszi Róbert képviselő:** Nem volt bizottsági ülésen. 8,5 Millió forintból szeretnénk műanyag széket vásárolni?

**Ambrus Gábor képviselő:** A Pénzügyi Bizottság sem támogatja, hogy műanyag székeket vásároljunk ekkora összegből. A pályázatban részt kell venni véleményük szerint, Szabó Andrea beruházási ügyintéző vállalta, hogy összerendezi, mit érdemes vásárolni.

**Szabó Tamás képviselő:** A bizottsági ülésen felmerült a színpad ponyva tetejének cseréje. Ezt nagyon fontosnak tartja a nyári időszakra. Javasolja a „B” projektjavaslatot elfogadásra.

**Szabó Andrea beruházási ügyintéző:** Pénzt nem lehet kérni a szolgáltatásokért a pályázat szerint. Prioritásként elsőnek felvetette a színpad tetejét, a többire pedig várja a javaslatokat és összeállítja a projekt adatlapot. Neki a Leadertől állásfoglalást is szükséges kérni.

**Csőszi Róbert képviselő:** Utánanézett, hogy sátorból 8 m széles kerül 2,4 Millió forintba, tehát akár 3 Millió forintból is lehet sátrat vásárolni.

**Jurcsó János polgármester:** Szeretné, ha nem most lenne ötletbörze, hanem mindenki küldje el javaslatát.

**Szabó Tamás képviselő:** Kérdezi Szabó Andrea beruházási ügyintézőt, hogy sikerült-e már állásfoglalást kérni a színpad fedéssel kapcsolatban.

**Szabó Andrea beruházási ügyintéző:** Nem kért, mert számára egyértelmű. Ez olyan fejlesztés, ami megfelel a pályázatnak.

**Jurcsó János polgármester:** Aki a „B” jelű projektjavaslat elfogadását javasolja, azzal, hogy 2021. december 10. napjáig a képviselők küldjék meg a javaslataikat a hivatal@ balatonkenese.hu e-mail címre az elemek tekintetében, az kézfeltartással, igennel szavaz.

A Képviselő-testület **7 igen** szavazattal, **0 nem** szavazattal és **0 tartózkodás**sal meghozta a következő határozatot:

**Balatonkenese Város Önkormányzata Képviselő-testületének**

**279/2021. (XI.25.) határozata**

**VP6-19.2.1.-7-2-17 kódszámú, Helyi identitást és közösségi együttműködést segítő**

**fejlesztések támogatása című helyi felhívásra benyújtott pályázat tárgyáról**

1. Balatonkenese Város Önkormányzatának Képviselő-testülete hozzájárul ahhoz, hogy Bakony és Balaton Keleti Kapuja Közhasznú Egyesület által meghirdetett VP6-19.2.1.-7-2-17 kódszámú, Helyi identitást és közösségi együttműködést segítő fejlesztések támogatása című helyi felhívásra pályázat kerüljön benyújtásra az alábbi projektjavaslatra:

Előterjesztésben szereplő „B” jelű projektjavaslat, utcabútorok, műanyagbútorok és egyéb eszközök beszerzése, azzal a kiegészítéssel, hogy a képviselők írásban 2021. december 10. napjáig küldjék meg javaslataikat a hivatal@balatonkenese.hu e-mail címre.

1. A Képviselő-testület felhatalmazza Jurcsó János polgármestert a szükséges intézkedések megtételére, és megbízza, hogy a határozatról az érintetteket értesítse.

Határidő: azonnal és folyamatos

Felelős: Jurcsó János polgármester

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **Belügyminisztérium önkormányzati feladatellátást szolgáló fejlesztések támogatása keretében „Belterületi utak, járdák, hidak felújítása” BMÖFT/6-9/2021. iktatószámú támogatói okirat alapján elnyert támogatással kapcsolatban lefolytatott beszerzési eljárás ügyének megtárgyalása**

Előadó: Jurcsó János polgármester

**Jurcsó János polgármester:** Felolvassa a bizottságok döntéseit.

***A Kulturális - Oktatási, Ifjúsági- és Sport Bizottság 3 igen szavazattal, 0 nem szavazattal, 0 tartózkodással egyhangúlag elfogadásra javasolja a Belügyminisztérium önkormányzati feladatellátást szolgáló fejlesztések támogatása keretében „Belterületi utak, járdák, hidak felújítása” BMÖFT/6-9/2021. iktatószámú támogatói okirat alapján elnyert támogatással kapcsolatban lefolytatott beszerzési eljárás érvényességéről szóló határozat-tervezetet.***

***A Pénzügyi és Gazdasági Bizottság 2 igen szavazattal, 0 nem szavazattal, 0 tartózkodással egyhangúlag elfogadásra javasolja a Belügyminisztérium önkormányzati feladatellátást szolgáló fejlesztések támogatása keretében „Belterületi utak, járdák, hidak felújítása” BMÖFT/6-9/2021. iktatószámú támogatói okirat alapján elnyert támogatással kapcsolatban lefolytatott beszerzési eljárás érvényességéről szóló határozat-tervezetet.***

***A Kulturális - Oktatási, Ifjúsági- és Sport Bizottság 3 igen szavazattal, 0 nem szavazattal, 0 tartózkodással egyhangúlag elfogadásra javasolja*** ***a Belügyminisztérium önkormányzati feladatellátást szolgáló fejlesztések támogatása keretében „Belterületi utak, járdák, hidak felújítása” BMÖFT/6-9/2021. iktatószámú támogatói okirat alapján elnyert támogatással kapcsolatban lefolytatott beszerzési eljárás eredményességéről szóló határozat-tervezetet.***

***A Pénzügyi és Gazdasági Bizottság 2 igen szavazattal, 0 nem szavazattal, 0 tartózkodással egyhangúlag elfogadásra javasolja a Belügyminisztérium önkormányzati feladatellátást szolgáló fejlesztések támogatása keretében „Belterületi utak, járdák, hidak felújítása” BMÖFT/6-9/2021. iktatószámú támogatói okirat alapján elnyert támogatással kapcsolatban lefolytatott beszerzési eljárás eredményességéről szóló határozat-tervezetet.***

**Jurcsó János polgármester:** A pályázat keretében a Táncsics utca útburkolata a kis hídtól a Batthány lépcsőig újul meg,illetve a Táncsics utcajárdaszerkezete a Katolikus Plébániától térkő burkolattal lesz ellátva. Egységes járdaburkolatot kap a terület.

**Csőszi Róbert képviselő:** Lehet tudni, hogy az árajánlatok között miért van ekkora különbség?

**Tóth Péter alpolgármester:** Ha érvényes az árajánlat,be kell fogadni.

**Jurcsó János polgármester:** Vannak, akik gátlástalanabbak.

*Zongorné Mátray Piroska kér szót. Jurcsó János polgármester 2 percben ad lehetőséget.*

**Zongorné Mátray Piroska érdeklődő állampolgár:** A Nefelejcs utcáról szeretne beszélni. 3 szakaszból áll. 2009-ben hozott a testület egy határozatot, hogy az utca végén megtörténik a bozót irtása, rézsű feltöltése, az út murvázása és felszámolják az áldatlan állapotot.996/2-es helyrajzi számú teleknél meg van a 4 méter, de nincs teljesen rendezve. Felolvassa az említett 2009-es képviselő-testületi határozatot, amely a Nefelejcs utca 3. szakaszának rendbetételéről szól.

**Jurcsó János polgármester:** A Nefelejcs utcában egy közösség szeretne szilárd útburkolatot. Jelezték számukra, hogy csak akkor lehet ezzel érdemben foglalkozni, amikor a csapadékvíz elvezetése rendben lesz. A Műszaki csoport már megkereste a szakértőt, akinek a javaslata alapján a Nefelejcs utca burkolata tovább fog folytatódni az utolsó sarokig. Amit tud a Képviselő-testület megtesz az ügy érdekében. Van-e valakinek kérdése, hozzászólása?

*Kérdés, hozzászólás nem érkezett.*

**Jurcsó János polgármester:** Aki egyetért a lefolytatott beszerzési eljárás érvényességéről, az kézfeltartással, igennel szavaz.

A Képviselő-testület **7 igen** szavazattal, **0 nem** szavazattal és **0 tartózkodás**sal meghozta a következő határozatot:

**Balatonkenese Város Önkormányzata Képviselő-testületének**

**280/2021. (XI.25.) határozata**

**Belügyminisztérium önkormányzati feladatellátást szolgáló fejlesztések támogatása keretében „Belterületi utak, járdák, hidak felújítása” BMÖFT/6-9/2021. iktatószámú támogatói okirat alapján elnyert támogatással kapcsolatban lefolytatott beszerzési eljárás érvényességéről**

1. Balatonkenese Város Önkormányzatának Képviselő-testülete a Belügyminisztérium önkormányzati feladatellátást szolgáló fejlesztések támogatása keretében „Belterületi utak, járdák, hidak felújítása” BMÖFT/6-9/2021. iktatószámú támogatói okirat alapján elnyert támogatás felhasználása érdekében lefolytatott beszerzési eljárásban megállapítja, hogy érvényes ajánlatot nyújtott be:
2. KAZAMATA-BAU Épitőipari Kivitelező és Szolgáltató Korlátolt Felelősségű Társaság (8200 Veszprém, Rozmaring u. 28/1.; adószám: 10645420-2-19)
3. ÚTÉPPARK Útépítő és Mélyépítő Korlátolt Felelősségű Társaság (8000 Székesfehérvár, Szlovák utca 6.; adószám: 24105099-2-07)
4. Colas Út Építőipari Zártkörűen Működő Részvénytársaság (1113 Budapest, Bocskai út 73.; adószám: 14904134-2-44)
5. A Képviselő-testület felhatalmazza Jurcsó János polgármestert, hogy a határozatról az érintetteket értesítse.

Határidő: azonnal

Felelős: Jurcsó János polgármester

**Jurcsó János polgármester:** Aki egyetért lefolytatott beszerzési eljárás eredményességéről, melyben a Colas Út Építőipari Zrt-t hirdetik ki nyertesként, az kézfeltartással, igennel szavaz.

A Képviselő-testület **7 igen** szavazattal, **0 nem** szavazattal és **0 tartózkodás**sal meghozta a következő határozatot:

**Balatonkenese Város Önkormányzata Képviselő-testületének**

**281/2021. (XI.25.) határozata**

**Belügyminisztérium önkormányzati feladatellátást szolgáló fejlesztések támogatása keretében „Belterületi utak, járdák, hidak felújítása” BMÖFT/6-9/2021. iktatószámú támogatói okirat alapján elnyert támogatással kapcsolatban lefolytatott beszerzési eljárás eredményességéről**

1. Balatonkenese Város Önkormányzatának Képviselő-testülete a Belügyminisztérium önkormányzati feladatellátást szolgáló fejlesztések támogatása keretében „Belterületi utak, járdák, hidak felújítása” BMÖFT/6-9/2021. iktatószámú támogatói okirat alapján elnyert támogatás felhasználása érdekében lefolytatott beszerzési eljárásban Nyertesnek az eljárásban a legalacsonyabb összegű érvényes ajánlatot adó Colas Út Építőipari Zártkörűen Működő Részvénytársaság (1113 Budapest, Bocskai út 73.; adószám: 14904134-2-44) ajánlattevőt bruttó 21.823.175 Ft, azaz huszonegymillió-nyolcszáz-huszonháromezer-egyszázhetvenöt forint összegű ajánlati árral kihirdeti.

A szerződés teljesítéséhez szükséges forrást a Belügyminisztérium önkormányzati feladatellátást szolgáló fejlesztések támogatása keretében „Belterületi utak, járdák, hidak felújítása” BMÖFT/6-9/2021. iktatószámú támogatói okirat alapján 65 %-os intenzitással biztosítja Balatonkenese Város Önkormányzata Képviselő-testületének az 53/2021. (III.11.) és a 75/2021. (IV.7.) határozata szerint, melynek összege 22.254.975 Ft, azaz huszonkettőmillió-kettőszázötvennégyezer-kilencszázhetvenöt forint. További önerő megállapítása nem szükséges.

1. A Képviselő-testület felhatalmazza Jurcsó János polgármestert a vállalkozási szerződés aláírására.
2. A Képviselő-testület felhatalmazza Jurcsó János polgármestert, hogy a határozatról az érintetteket értesítse.

Határidő: azonnal és folyamatos

Felelős: Jurcsó János polgármester

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **OTP bankjegykiadó automata áthelyezése**

Előadó: Jurcsó János polgármester

**Jurcsó János polgármester:** Felolvassa a bizottság döntését.

***A Kulturális - Oktatási, Ifjúsági- és Sport Bizottság 3 igen szavazattal, 0 nem szavazattal, 0 tartózkodással egyhangúlag elfogadásra javasolja a Balatonkenese, Fő utcai OTP bankjegykiadó automata áthelyezésével kapcsolatban a b.) javaslat szerinti határozat-tervezetet, azzal a kiegészítéssel, hogy a telepítéssel kapcsolatos előkészületi munkák kivitelezésére vonatkozó költségeket ne vállalja az önkormányzat.***

**Jurcsó János polgármester:** Az ATM korábbi helye a Városháza üvegportája volt. A Városháza felújítása alatt legközelebb a Honvéd üdülőnél lehetett pénzt felvenni. Jelen pillanatban az automata lehetséges helyeként 3 terület jöhet szóba. Az egyik a Polgármesteri Hivatal előtti terület a villanyoszlop környékén, a másik két terület pedig a murvás parkoló két oldala. A Bajcsy utca 4/b kerítése az egyik lehetőség, a másik az orvosi rendelő rakott kőfala. Az OTP képviseletében itt voltak, javaslatuk alapján az orvosi rendelőhöz közelebbi terület a megfelelő. Van-e valakinek kérdése, hozzáfűznivalója?

**Csőszi Róbert képviselő:** Megvizsgálta a helyszínrajzokat. Nem érti, hogy az OTP miért nem a villanyoszlopnál lévő helyszínt javasolja? Itt lett volna kézenfekvő az áramellátás miatt. Az orvosi rendelőnél szerinte nem lehet gazdaságosan kiépíteni.

**Jurcsó János polgármester:** Kicsinek találták a helyet a villanyoszlopnál.

**Csőszi Róbert képviselő:** Amikor a bizottsági ülésen tárgyalták pont azért kérték, hogy a költségeit ne az Önkormányzat vállalja, mert a szakmai megvalósításra az Önkormányzat nem lát rá, így a költségeket sem az Önkormányzatnak kell vállalni.

**Jurcsó János polgármester:** Az OTP kérdése az volt, hogy az automata helyének 30 cm mély betonozását vállalja-e az Önkormányzat. Azt gondolja ez vállalható. Ez talán megsürgeti az automata kiépítését.

**Tóth Péter alpolgármester:** A pandémiás helyzet alatt a kártyás fizetések sűrűbbé váltak, egyre kevesebb a készpénzfelvétel. Persze jó, ha a településen van automata és a készpénzfelvétel lehetősége is biztosított.

**Szabó Tamás képviselő:** Őt azzal is megkeresték, hogy olyan automatára is igény lenne, hogy pénzt lehessen befizetni.

**Jurcsó János polgármester:** Itt most arról kell dönteni, hogy milyen helyszínen legyen az automata. Ő csak azt szeretné, hogy lehetőleg már decemberben átkerüljön az automata.

**Kurucz Henrietta képviselő:** Itt a hivatal előtt kevesebb parkoló lesz és a körforgalomban fognak megállni.

**Kocsis Jenő alpolgármester:** Igazat ad abban Kurucz Henrietta képviselőnek, hogy a murvás parkolónál könnyebb parkolni.

*További kérdés, hozzászólás nem érkezett.*

**Jurcsó János polgármester:** Felteszi szavazásra a bizottság javaslatát, hogy a „b” jelű helyszínre kerüljön a bankautomata és a kivitelezés költségei további egyeztetést igényelnek. Aki egyetért, kézfeltartással, igennel szavaz.

A Képviselő-testület **6 igen** szavazattal, **1 nem** szavazattal és **0 tartózkodás**sal meghozta a következő határozatot:

**Balatonkenese Város Önkormányzata Képviselő-testületének**

**282/2021. (XI.25.) határozata**

**a Balatonkenese, Fő utcai OTP bankjegykiadó automata áthelyezéséről**

1. Balatonkenese Város Önkormányzatának Képviselő-testülete megtárgyalta az OTP Bank Nyrt. bankjegykiadó automata áthelyezésével kapcsolatos javaslatait.

A Képviselő-testület a konténer (kioszk) ATM telepítési helyszíneként a 8174 Balatonkenese, Béri Balogh Ádám tér 716 hrsz. – orvosi rendelő mögötti – parkoló területet jelöli ki. A konténert az orvosi rendelő épülete mögötti – járda kezdete – jelenleg murvás területen tartja megfelelőnek elhelyezni.

1. A Képviselő-testület a konténer (kioszk) ATM telepítéséhez tulajdonosi hozzájárulását adja.
2. A Képviselő-testület felkéri Jurcsó János polgármestert, hogy a kivitelezéssel kapcsolatban felmerülő költségekről további egyeztetéseket folytasson, és felkéri a szükséges intézkedések megtételére.
3. A Képviselő-testület megbízza Jurcsó János polgármestert, hogy a határozatról az érintetteket értesítse.

Határidő: 30 nap

Felelős: Jurcsó János polgármester

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **„Szent Orbán” köztéri szobor áthelyezés ügye**

Előadó: Jurcsó János polgármester

**Jurcsó János polgármester:** Felolvassa a bizottság döntését.

***A Kulturális - Oktatási, Ifjúsági- és Sport Bizottság 3 igen szavazattal, 0 nem szavazattal, 0 tartózkodással egyhangúlag elfogadásra javasolja a „Szent Orbán” köztéri szobor áthelyezéséről szóló határozat-tervezetet.***

**Jurcsó János polgármester:** A Bor Lovagrend kérése, hogy a szobor az orvosi rendelőtől a Polgármesteri Hivatal irányába, a három fa vonalában, arccal a Katolikus templom felé fordítva kerüljön elhelyezésre.Kérdezi képviselőtársait szeretne-e valaki kérdezni, van-e hozzászólás.

*További kérdés, hozzászólás nem érkezett.*

**Jurcsó János polgármester:** Felteszi szavazásra. Aki egyetért a köztéri szobor határozat-tervezet szerinti áthelyezésével, felemelt kézzel, igennel szavaz.

A Képviselő-testület **7 igen** szavazattal, **0 nem** szavazattal és **0 tartózkodás**sal meghozta a következő határozatot:

**Balatonkenese Város Önkormányzata Képviselő-testületének**

**283/2021. (XI.25.) határozata**

**„Szent Orbán” köztéri szobor áthelyezése kérdésében**

Balatonkenese Város Önkormányzatának Képviselő-testülete a Balatonkenese, 1027 hrsz. alatti ingatlanon elhelyezkedő „Szent Orbán” köztéri szobor áthelyezése kérdésében az alábbi döntést hozza meg:

1. A Balatonkenese, 1027 hrsz. alatti ingatlanon jelenleg elhelyezettt „Szent Orbán” köztéri szobor áthelyezéséhez hozzájárul azzal, hogy a szobor a Balatonkenese Város Önkormányzata tulajdonában lévő Balatonkenese, 716 hrsz. alatti telken a körforgalomhoz kapcsolódóan a FENYŐ-KHT Kft. (2476 Kápolnásnyék, Balassa út 2.) szaktervező által készített 2136 tervszámú - a határozat 1. számú mellékletét képező - helyszínrajzon jelölt helyre kerüljön.
2. A Képviselő-testület felkéri Jurcsó János polgármestert az érintett Kelet-Balatoni Borrend képviselőjének a döntésről szóló értesítésére.

Határidő: folyamatos

Felelős: Jurcsó János polgármester

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **Balatonkenese egyes területeit érintő – Balatonkenese, belterületi 784/3, 784/4, 784/5 hrsz-ú ingatlanok – településrendezési eszköz módosítására vonatkozóan, döntés az eljárás megindításáról**

Előadó: Jurcsó János polgármester

**Jurcsó János polgármester:** Felolvassa a bizottság döntését.

***A Pénzügyi és Gazdasági Bizottság 2 igen szavazattal, 0 nem szavazattal, 0 tartózkodással egyhangúlag elfogadásra javasolja*** ***Balatonkenese Város településrendezési eszközeinek Balatonkenese egyes, Balatonkenese, belterületi 784/3, 784/4, 784/5 hrsz.-ú ingatlanokat érintő módosítása egyszerűsített eljárás keretében szóló határozat-tervezetet.***

**Jurcsó János polgármester:** A Nevelőotthon területéről van szó, amiről született döntés, de nem indult eljárás. Kérdezi, hogy szeretne-e valaki hozzászólni?

**Csőszi Róbert képviselő:** A vállalt határidők nem teljesülnek. Kérdése, hogy a jogi oldal rendezésére tett-e lépést a Balatonkenesei Polgármesteri Hivatal?

**Jurcsó János polgármester:** Egyeztetett a vállalkozóval, de nem tett a Képviselő-testület javaslatot arra vonatkozóan, hogy készüljön szerződés kiegészítés. Nem lát benne veszélyt. Ha nem teljesít, nem kell hatályba léptetni. Javasolja a megindítását.

**Vadász Lajos műszaki ügyintéző, vezető főtanácsos:** November vége van, mindenképpen szükséges megindítani az eljárást. A tervező elkészítette a dokumentációt, az fogalmazódott meg az eredeti kérelemben is. Egyetért Polgármester úrral. 2022. év feléig meg kell lenni az egyszerűsített eljárás megindításának.

*Hozzászólás, kérdés nem érkezett.*

**Jurcsó János polgármester:** Felteszi szavazásra az egyszerűsített eljárás keretében történő településrendezési eszköz módosításának a megindításáról szóló határozat-tervezet elfogadását. Aki egyetért vele, az felemelt kézzel, igennel szavaz.

A Képviselő-testület **6 igen** szavazattal, **1 nem** szavazattal és **0 tartózkodás**sal meghozta a következő határozatot:

**Balatonkenese Város Önkormányzata Képviselő-testületének**

**284/2021. (XI.25.) határozata**

**Balatonkenese Város településrendezési eszközeinek Balatonkenese egyes, Balatonkenese, belterületi 784/3, 784/4, 784/5 hrsz.-ú ingatlanokat érintő**

**módosítása egyszerűsített eljárás keretében**

1. Balatonkenese Város Képviselő-testülete elhatározza, hogy településrendezési eszközeinek a Balatonkenese, belterületi 784/3, 784/4, 784/5 hrsz-ú ingatlanokat érintő módosítását a Völgyzugoly Műhely Kft. VZM 1667/21 számú dokumentációja alapján egyszerűsített eljárás keretében megindítja.
2. A módosítás az érintett területre vonatkozó településrendezési eszköz előírásainak megváltoztatására irányul a következők szerint:
	1. a közterület szabályozása a 784/4 hrsz-ú ingatlanon;
	2. a fejlesztési elképzeléshez illeszkedően a 784/3 hrsz-ú ingatlan szabályozása (legnagyobb megengedett beépítettség 10%-ban, legkisebb megengedett zöldfelület 70%-ban történő szabályozása);
	3. 784/5 hrsz-ú ingatlan területén a „telek zöldfelületként fenntartott részén” szabályozási elem módosítása.
3. A Képviselő-testület felkéri a polgármestert, hogy a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet 41. § (1) és (2) bekezdései alapján kezdeményezze a település- rendezési eszköz véleményeztetését.
4. A Képviselő-testület felkéri Jurcsó János polgármestert, hogy a Kérelmezőt a döntésről írásban tájékoztassa.

Határidő: folyamatos

Felelős: Jurcsó János polgármester

Bogdán László önkormányzati főépítész

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **Balatonkenese, belterületi 549 hrsz. alatti ingatlant érintő településrendezési eszköz módosítására vonatkozó kérelem megtárgyalása**

 Előadó: Jurcsó János polgármester

**Jurcsó János polgármester:** Felolvassa a bizottság döntését.

***A Pénzügyi és Gazdasági Bizottság 2 igen szavazattal, 0 nem szavazattal, 0 tartózkodással egyhangúlag elfogadásra javasolja Balatonkenese, belterületi 549 hrsz. alatti ingatlant és környezetét érintő településrendezési eszköz módosítása kérdésében a határozat-tervezetet.***

**Jurcsó János polgármester:** Olyan változtatást igényelt valaki, ami a településszerkezeti terv módosítását is magával hozza. Ez csak abban az esteben járható, ha megszületik Balatonkenese és Balatonakarattya közötti közigazgatási határ. Ez így, csak a teljes felülvizsgálattal válhat valóra.

**Csőszi Róbert képviselő:** Vezet ide út? Szerinte soha nem lesz beépíthető ez a terület.

**Vadász Lajos műszaki ügyintéző, vezető főtanácsos:** Az 548/7 hrsz alatti ingatlan, az egy ezt megközelítő út. A teljes felülvizsgálat azt jelenti, hogy nem módosítgatunk a felülvizsgálat során, hanem teljes változtatások lesznek.

**Jurcsó János polgármester:** Felteszi szavazásra a kérelem befogadását, azzal, hogy csak a rendezési terv felülvizsgálatát követően vizsgálja a Képviselő-testület. Aki egyetért, felemelt kézzel, igennel szavaz.

A Képviselő-testület **7 igen** szavazattal, **0 nem** szavazattal és **0 tartózkodás**sal meghozta a következő határozatot:

**Balatonkenese Város Önkormányzata Képviselő-testületének**

**285/2021. (XI.25.) határozata**

**Balatonkenese, belterületi 549 hrsz. alatti ingatlant és környezetét érintő**

**településrendezési eszköz módosítása kérdésében**

Balatonkenese Város Önkormányzatának Képviselő-testülete a Balatonkenese, belterületi 549 hrsz. alatti ingatlant és környezetét érintő településrendezési eszköz módosítása kérdésében az alábbi döntést hozza meg:

1. Oláh István (2314 Halásztelek, Diófasor utca 86. szám), mint Kérelmező által kezdeményezett, a Balatonkenese, belterületi 549 hrsz. alatti ingatlant érintő településrendezési szabályozás módosításának kérelmét befogadja azzal, hogy a kérdést a soron következő, teljes felülvizsgálatot igénylő rendezési terv módosítása során vizsgálja.
2. A Képviselő-testület felkéri Jurcsó János polgármestert az érintettek döntésről szóló értesítésére.

Határidő: folyamatos

Felelős: Jurcsó János polgármester

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **Balatonkenese, 6049 hrsz. alatti ingatlant és környezetét érintő településrendezési eszköz módosítására vonatkozó kérelem megtárgyalása**

Előadó: Jurcsó János polgármester

**Jurcsó János polgármester:** Felolvassa a bizottság döntését.

***A Pénzügyi és Gazdasági Bizottság 2 igen szavazattal, 0 nem szavazattal, 0 tartózkodással egyhangúlag elfogadásra javasolja Balatonkenese, 6049 hrsz. alatti ingatlant és környezetét érintő településrendezési eszköz módosítása kérdésében a határozat-tervezetet.***

**Jurcsó János polgármester:** Ez a beérkezett igény szintén csak a teljes felülvizsgálatot követően vizsgálható.

**Vadász Lajos műszaki ügyintéző, vezető főtanácsos:** Ez egy másodrendi közlekedési közterület szabályozási szélesség csökkentésére irányuló igény. Bocskaitól a Hegyalján indulva az Öreghegy felőli oldalon érintett terület. Ezt az útügyi hatóság is vizsgálja majd.

**Varga László érdeklődő állampolgár:** Mikor lehet számítani a megindításra?

**Vadász Lajos műszaki ügyintéző, vezető főtanácsos:** Ahogyan Polgármester úr is elmondta, ha megszületik Balatonkenese és Balatonakarattya közötti közigazgatási határ, a teljes felülvizsgálat akkor válik lehetővé.

**Jurcsó János polgármester:** Felteszi szavazásra a kérelem befogadását, azzal, hogy csak a rendezési terv felülvizsgálatát követően vizsgálja a Képviselő-testület. Aki egyetért, az felemelt kézzel, igennel szavaz.

A Képviselő-testület **7 igen** szavazattal, **0 nem** szavazattal és **0 tartózkodás**sal meghozta a következő határozatot:

**Balatonkenese Város Önkormányzata Képviselő-testületének**

**286/2021. (XI.25.) határozata**

**Balatonkenese, 6049 hrsz. alatti ingatlant és környezetét érintő**

**településrendezési eszköz módosítása kérdésében**

Balatonkenese Város Önkormányzatának Képviselő-testülete a Balatonkenese, 6049 hrsz. alatti ingatlant és környezetét érintő településrendezési eszköz módosítása kérdésében az alábbi döntést hozza meg:

1. Varga László Pál és Társai (képviseletükben Varga László Pál 8174 Balatonkenese, Hegyalja utca 41. szám), mint Kérelmező által kezdeményezett, a Balatonkenese, 6049 hrsz. alatti ingatlant és környezetét érintő településrendezési szabályozás módosításá-nak kérelmét befogadja azzal, hogy a kérdést a soron következő, teljes felülvizsgálatot igénylő rendezési terv módosítása során vizsgálja.
2. A Képviselő-testület felkéri Jurcsó János polgármestert az érintettek döntésről szóló értesítésére.

Határidő: folyamatos

Felelős: Jurcsó János polgármester

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **Balatonkenese, belterületi 1501/1, 1501/2, 1504/2 hrsz. alatti ingatlanokat érintő településrendezési eszköz módosításának kérelme**

Előadó: Jurcsó János polgármester

**Jurcsó János polgármester:** Felolvassa a bizottság döntését.

***A Pénzügyi és Gazdasági Bizottság 2 igen szavazattal, 0 nem szavazattal, 0 tartózkodással egyhangúlag elfogadásra javasolja Balatonkenese, belterületi 1501/1, 1501/2 és 1504/2 hrsz. alatti ingatlanokat érintő településrendezési eszköz módosítása kérdésében a határozat-tervezetet.***

**Jurcsó János polgármester:** Kíván hozzászólni valaki?

*Hozzászólás, kérdés nem érkezett.*

**Jurcsó János polgármester:** A Palcshome Kft. és a Xekor Kft. képviselőjének kéréséről van szó. Itt is a teljes felülvizsgálat során lehet döntést hozni a főépítész úr javaslata alapján. Hiszen itt több övezetet érintő változtatásról van szó.

**Ambrus Gábor képviselő:** A Balatoni út mellett mekkora az építménymagasság?

**Vadász Lajos műszaki ügyintéző, vezető főtanácsos:** Eltérő. A 3,5 méteres magasság nehezen tartható.

**Jurcsó János polgármester:** Felteszi szavazásra a kérelem befogadását, azzal, hogy csak a rendezési terv felülvizsgálatát követően vizsgálja a Képviselő-testület. Aki egyetért, az felemelt kézzel, igennel szavaz.

A Képviselő-testület **7 igen** szavazattal, **0 nem** szavazattal és **0 tartózkodás**sal meghozta a következő határozatot:

**Balatonkenese Város Önkormányzata Képviselő-testületének**

**287/2021. (XI.25.) határozata**

**Balatonkenese, belterületi 1501/1, 1501/2 és 1504/2 hrsz. alatti ingatlanokat érintő**

**településrendezési eszköz módosítása kérdésében**

Balatonkenese Város Önkormányzata Képviselő-testülete a Balatonkenese, belterületi 1501/1, 1501/2 és 1504/2 hrsz. alatti ingatlanokat érintő településrendezési eszköz módosítása kérdésében az alábbi döntést hozza meg:

1. A Palcshome Kft. és a XEKOR Kft. (mindkettő székhelye: 1118 Budapest, Somlói út 66. fsz. 1. szám), mint Kérelmező a Balatonkenese, belterületi 1501/1, 1501/2 és 1504/2 hrsz. alatti ingatlanokat érintő településrendezési szabályozás módosítására irányuló kérelmét befogadja azzal, hogy a kérdést a soron következő, teljes felülvizsgálatot igénylő rendezési terv módosítása során vizsgálja.
2. A Képviselő-testület felkéri Jurcsó János polgármestert az érintettek döntésről szóló értesítésére.

Határidő: folyamatos

Felelős: Jurcsó János polgármester

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **Balatonkenese, belterületi 996/2 hrsz. alatti ingatlan térítésmentes önkormányzati tulajdonba vétele**

Előadó: Jurcsó János polgármester

**Jurcsó János polgármester:** Felolvassa a bizottság döntését.

***A Pénzügyi és Gazdasági Bizottság 2 igen szavazattal, 0 nem szavazattal, 0 tartózkodással egyhangúlag elfogadásra javasolja Balatonkenese, belterületi 996/2 hrsz. alatti ingatlan térítésmentes önkormányzati tulajdonba vétele kérdésében a határozat-tervezetet az 1.a. és 2.a. pontja szerint.***

**Jurcsó János polgármester:** Nefelejcs utcában található területről van szó.Van-e valakinek hozzászólása, kérdése?

**Ambrus Gábor képviselő:** A település érdeke, hogy a fejlesztés megvalósuljon és így is lépünk egyet előre.

**Csőszi Róbert képviselő:** 120 m²-ről van szó, nem 117-ről.

**Vadász Lajos műszaki ügyintéző, vezető főtanácsos:** A legfrisseb tulajdoni lap alapján 117 m²-es a terület.

**Zongorné Mátray Piroska érdeklődő állampolgár:** El szeretné mondani, hogy ez egy földterület, hogy lesz ebből telek? Ez újra gazos telek marad? Ezért nem szükséges átvenni. Közmű sincs rajta. Reméli, hogy a bozótos szakaszt is rendbe teszik.

**Jurcsó János polgármester:** Ezt úgy kell értelmezni, hogy ez egy következő stratégiai lépés.

*Hozzászólás, kérdés nem érkezett.*

**Jurcsó János polgármester:** Felteszi szavazásra, hogy a terület térítésmentesen önkormányzati tulajdonba kerül, melynek költségeit az Önkormányzat vállalja. Aki egyetért, az felemelt kézzel, igennel szavaz.

A Képviselő-testület **7 igen** szavazattal, **0 nem** szavazattal és **0 tartózkodás**sal meghozta a következő határozatot:

**Balatonkenese Város Önkormányzata Képviselő-testületének**

**288/2021. (XI.25.) határozata**

**Balatonkenese, belterületi 996/2 hrsz. alatti ingatlan**

**térítésmentes önkormányzati tulajdonba vétele kérdésében**

Balatonkenese Város Önkormányzatának Képviselő-testülete a Balatonkenese, belterületi 996/2 hrsz. alatti ingatlan térítésmentes önkormányzati tulajdonba vétele kérdésében az alábbi döntést hozza meg.

1. Balatonkenese Város Önkormányzata Horváth István és Dr. Borbáth Györgyike Ilona (8174 Balatonkenese, Nefelejcs utca 15/A. szám) kérelmére a Balatonkenese, belterületi 996/2 hrsz. alatti, 117 m2 térmértékű, kivett közforgalom elől el nem zárt magánút megnevezésű ingatlant térítésmentesen önkormányzati tulajdonba veszi.
2. Az 1. pontban nevesített ingatlan térítésmentes önkormányzati tulajdonba vételére vonatkozó szerződéskötés, továbbá a szerződés létrejöttét követően szükséges földhivatali ingatlan-nyilvántartásba történő átvezetés költségét Balatonkenese Város Önkormányzata magára vállalja.
3. A Képviselő-testület felkéri a polgármestert, hogy a térítésmentes önkormányzati tulajdonba vételre vonatkozó megállapodás előkészítésére, továbbá a megállapodás létrejöttét követően a Veszprém Megyei Kormányhivatal Földhivatali Főosztálya felé a szükséges intézkedést tegye meg.
4. A Képviselő-testület felhatalmazza a polgármestert a szükséges szerződés megkötésére.
5. A Képviselő-testület felkéri a polgármestert, hogy a határozatról az érintetteket értesítse.

Határidő: folyamatos

Felelős: Jurcsó János polgármester

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Az ülésen több kérdés, hozzászólás nem hangzott el, ezért Jurcsó János polgármester 19:01 órakor a nyílt ülést bezárta.

**k. m. f.**

|  |  |
| --- | --- |
| **Jurcsó János** | **dr. Nagy Erzsébet Andrea** |
| polgármester | jegyző |

**Jegyzőkönyv hitelesítők:**

|  |  |
| --- | --- |
| **Ambrus Gábor** | **Kocsis Jenő** |
| képviselő | alpolgármester |